มันนี่ทูเดย์
ไฟเขียวเปิดเสรีอาเซียนฉบับที่ 6
4 มี.ค. 2558

ไฟเขียวเปิดเสรีอาเซียนฉบับที่ 6 
เมื่อวันที่ 3 มี.ค. คณะรัฐมนตรีมีมติเห็นชอบการให้สัตยาบันพิธีสารอนุวัติข้อผูกพันการเปิดเสรีการค้าบริการด้านการเงิน ฉบับที่ 6 ภายใต้กรอบความตกลงว่าด้วยการค้าบริการของอาเซียน พร้อมทั้งเห็นชอบการลงนามพิธีสารด้านตารางข้อผูกพัน ประกอบด้วยสาขาประกันภัย โดยเพิ่มสัดส่วนผู้ถือหุ้นต่างชาติของบริการนายหน้าและตัวแทนภายใต้รูปแบบการจัดตั้งธุรกิจ (Mode 3) จากเดิมไม่เกิน 25% ของทุนจดทะเบียนเป็น 49% และสาขาธนาคารพาณิชย์ โดยปรับปรุงตารางข้อผูกพัน สาขาธนาคารย่อยใน Mode 3 และยกเลิกข้อจำกัดด้านจำนวนบุคลากรสำหรับบุคคลสัญชาติอาเซียน (Mode 4)
แก้กฎหมายบอร์ดรัฐวิสาหกิจ
คณะรัฐมนตรีมีมติเห็นชอบร่าง พ.ร.บ.คุณสมบัติมาตรฐานสำหรับกรรมการและพนักงานรัฐวิสาหกิจ เพื่อส่งให้สภานิติบัญญัติแห่งชาติพิจารณาสาระสำคัญคือ แก้ไขเพิ่มเติมลักษณะต้องห้ามของผู้บริหาร ในมาตรา 8 สำหรับโทษจำคุกเป็น “ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ” แก้ไขมาตรา 8 คุณสมบัติต้องห้ามของพนักงานรัฐวิสาหกิจเป็น “ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ หรือพ้นโทษแล้วเกินห้าปี” รวมทั้งแก้ไขมาตรา 16 กำหนดให้ รมว.คลัง เป็นผู้รักษาการตามกฎหมายแทนนายกรัฐมนตรี